  Виталий Пронин олэзь ӵоже ёросысь школа библиотекаосын «Ӟеч уж» ужрадъёс ортчозы.Со толэзь ӵоже кыстӥськоз.Арлыдоослэн нуналзы азьын арлы быдэ ёросын бадӟым ужрад ортчытъяло. Кызьы ивортӥз Дэри ёрос администрациысь калыклы юрттон, семья но демография политикая ёзысь валтӥсь специалист Вера Буторина, гурт поселениосысь арлыдоос понна концертъёс пуктозы, туспуктэмъёсын адӟытонъёс но нимысьтыз дасям стендъёс луозы. Ёрос администрациысь пӧртэм удысъёсысь специалистъёс, дэмен кариськыса, гуртъёсы потало но арлыдоослэн сюлмаськытӥсь юанъёссылы валэктонъёс сёто. Кияик гуртысь культура удысын ужасьёс песянайёс но соослэн нуныкайёссы понна шулдыр шудон малпаллям, нош Лудорвай гуртысь клубын ортчоз егит дыр эшъёсын пумиськон. Гуртъёсысь арлыдоослэн огазеяськонъёсынызы кивалтӥсьёс, Пыӵанкае люкаськыса, ужан амалъёсынызы тодматскозы.Толэзь ӵоже ёросысь школа библиотекаосын «Ӟеч уж» ужрадъёс ортчозы. Пусйыны кулэ созэ но, ёрос центрысь йырси ӵышкисьёс гуртъёсын оген улӥсь арлыдоос доры поталозы. Дэри черкогуртысь «Мӧзмон» клубе ветлӥсьёс «Сӥзьыл кузьым» адӟытон дасяло. 2-тӥ октябре ёросысь арлыдоос понна черкогуртысь культура юртын бадӟым концерт луоз."УД" Туспуктӥз Александр Горбунов Теги: арлыдоос Дэриёрос ечуж  